CELEX: 62019TN0547
Language: et
Date: 2019-07-31 00:00:00
Title: kohtuasi T-547/19: 31. juulil 2019 esitatud hagi – Sarantos jt versus Euroopa Parlament ja komisjon

25.11.2019   
            
            
               ET
            
            
               Euroopa Liidu Teataja
            
            
               C 399/70
            
         
      31. juulil 2019 esitatud hagi – Sarantos jt versus Euroopa Parlament ja komisjon
      (kohtuasi T-547/19)
      (2019/C 399/88)
      Kohtumenetluse keel: kreeka
      
         Pooled
      
      
         Hagejad: Archimandritis Sarantis Sarantos (Marousi, Kreeka) ja 6 teist hagejat (esindaja: advokaat C. Papasotiriou)
      
         Kostjad: Euroopa Komisjon ja Euroopa Parlament
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Parlamendi ja nõukogu 20. juuni 2019. aasta määrus (viited 2018/0104 (COD), Lex 1939/PE-CONS 70/19) liidu kodanike isikutunnistuste ning vaba liikumise õigust kasutavatele liidu kodanikele ja nende pereliikmetele väljaantavate elamislubade turvalisuse suurendamise kohta (1);
               
            
                  —
               
               
                  mõista kohtukulud välja kostjatelt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimese väite kohaselt rikub vaidlustatud määrus inimväärikust, õigust eraelule ja vabadusele, õigust tundliku teabe kaitsele ja sellele, et isikult küsitaks niisuguste andmete töötlemiseks sõnaselgelt luba.
               
            
                  2.
               
               
                  Teise väite kohaselt rikub vaidlustatud määrus hagejate usulisi veendumusi, millega rikutakse muu hulgas Euroopa Liidu põhiõiguste harta artikli 10 lõiget 1.
               
            
                  3.
               
               
                  Kolmas väide puudutab asjaolu, et kuna vaidlustatud määrus teeb kodanikele ilma nende nõusolekuta kohustuslikuks elektroonilise ID-kaardi, rikub see hagejate õigust sellele vastu vaielda eespool esitatud usuliste veendumuste kaalutlustel, mistõttu rikutakse Euroopa Liidu põhiõiguste harta artikli 10 lõiget 2.
               
            
                  4.
               
               
                  Neljanda väite kohaselt rikub vaidlustatud määrus hagejate usulisi veendumusi ja ka inimväärikust, kuivõrd usulised veendumused on selle osa, mistõttu rikub määrus seega Euroopa Liidu põhiõiguste harta artiklit 10.
               
            
         (1)  Euroopa Parlamendi ja nõukogu 20. juuni 2019. aasta määrus (EL) 2019/1157 liidu kodanike isikutunnistuste ning vaba liikumise õigust kasutavatele liidu kodanikele ja nende pereliikmetele väljaantavate elamislubade turvalisuse suurendamise kohta (ELT 2019, L 188, lk 67).